Σπηλιές από ατσάλι

Το Σπηλιές από ατσάλι είναι το πρώτο βιβλίο της σειράς Ρομπότ του Ισαάκ Ασίμωφ. Χίλια χρόνια περίπου μετά από την εποχή που διαδραματίζονται τα γεγονότα που αναφέρονται στα δύο βιβλία του Ασίμωφ Εγώ το ρομπότ και Έρχονται τα ρομπότ, οι κάτοικοι της Γης ζουν σε μεγάλες πόλεις κάτω από ατσάλινους θόλους. Φοβούνται την ύπαιθρο και ποτέ δεν απομακρύνονται από τα όρια των πόλεων. Στην πόλη τής Νέας Υόρκης στο διαστημοδρόμιο δολοφονείται ένας διαστημικός. Οι διαστημικοί έφτασαν πριν είκοσι πέντε χρόνια ερχόμενοι από αποικίες της Γης σε μακρινούς πλανήτες μετά από αιώνες χωρίς επαφή. Καθώς οι σχέσεις της Γης με τους διαστημικούς βρίσκονται σε κρίσιμο σημείο, οι αρχές πρέπει να καταφέρουν γρήγορα να βρουν τον δολοφόνο τού διαστημικού. Έτσι ο αστυνομικός επίτροπος τής Νέας Υόρκης καλεί τον μυστικό αστυνομικό Ελάιζα Μπέηλυ να αναλάβει την υπόθεση. Ο Μπέηλυ υποχρεώνεται από τον ανώτερό του να δεχτεί ως συνεργάτη του στην υπόθεση έναν διαστημικό, τον Ρ. Ντανηήλ Ολιβόου, που στην πραγματικότητα είναι ένα πολύ εξελιγμένο ρομπότ το οποίο δεν ξεχωρίζει από τον άνθρωπο. Με την βοήθειά του ο Μπέηλυ καταφέρνει να λύσει την υπόθεση βρίσκοντας τον δολοφόνο τού διαστημικού.

Σπηλιες από ατσαλι
Μυθιστορήματα του 1954